钦定古今图书集成/明伦汇编/官常典/第070卷 > 南平王锐
## 钦定古今图书集成/明伦汇编/官常典/第070卷 > 南平王锐

按《南齐书》本传：“南平王锐，字宣毅，太祖第十五子也。
永明七年，为散骑常侍，寻领骁骑将军。明年为左民
尚书，朝直勤谨，未常属疾，上嘉之。十年，出为持节都
督湘州诸军事、南中郎将、湘州刺史，以此赏锐。郁林
即位，进号前将军。延兴元年，害诸王，遣裴叔业平寻
阳，仍进湘州。锐防阁周伯玉劝锐拒叔业，而府州力”
弱不敢动，锐见害。年十九，伯玉下狱诛。